Ευγένιος Τριβιζάς

Ο Ευγένιος Τριβιζάς (Αθήνα, 8 Σεπτεμβρίου 1946) είναι Έλληνας καθηγητής εγκληματολογίας, συγγραφέας παιδικών βιβλίων και θεατρικός συγγραφέας.

Γεννήθηκε στην Αθήνα το 1946. Σπούδασε νομικά και οικονομικά και είναι καθηγητής εγκληματολογίας στην Αγγλία. Διδάσκει στο Πανεπιστήμιο του Ρέντινγκ, ενώ διατελεί ομότιμος καθηγητής και σε άλλα πανεπιστήμια. Είναι γνωστός ως συγγραφέας βιβλίων για παιδιά από τεσσάρων χρονών και άνω. Όλα του τα έργα τα χαρακτηρίζει πρωτοτυπία και μεγάλη φαντασία.

Έχει γράψει περίπου 150 βιβλία μεταξύ των οποίων μυθιστορήματα, παραμύθια, θεατρικά έργα, αλφαβητάρια, διηγήματα, κόμικς, εκπαιδευτικά βιβλία, ενώ έχει συνεργαστεί και με παιδικά περιοδικά. Από τα πιο γνωστά του έργα είναι η Φρουτοπία και το "Νησί των πυροτεχνημάτων".

Βιογραφία 
Ο Ευγένιος Τριβιζάς είναι δικηγόρος, πτυχιούχος της Νομικής και των Πολιτικών και Οικονομικών Επιστημών του Πανεπιστημίου Αθηνών, κάτοχος πτυχίου Master of Laws (University College London) και διδάκτωρ Νομικής του Πανεπιστημίου του Λονδίνου (London School of Economics and Political Science). Επίσης Senior Research Fellow του Πανεπιστημίου Λονδίνου.
Διδάσκει Εγκληματολογία και Συγκριτικό Ποινικό Δίκαιο στο Πανεπιστήμιο του Reading και διευθύνει το Τμήμα Εγκληματολογικών Μελετών του ίδιου Πανεπιστημίου (Director of Criminal Justice Studies). Έχει διδάξει επίσης στο Bramshill Police College, τo Central London Polytechnic και το London School of Economics. Από το 1993-1998 ήταν επισκέπτης καθηγητής Εγκληματολογίας στο Πάντειο Πανεπιστήμιο.

Με τη λογοτεχνία ο Ευγένιος Τριβιζάς έχει ασχοληθεί από τα παιδικά του χρόνια. Έχει γράψει πάνω από 100 βιβλία για παιδιά, ένα βιβλίο για ενήλικες (Ο Ερωτευμένος Πυροσβέστης) και πάνω από 20 θεατρικά έργα, καθώς και λιμπρέτα για όπερες.

Τα θεατρικά του έργα "Το όνειρο του σκιάχτρου" παίχτηκε το 1992 στο θέατρο του Βρετανικού Μουσείου της Αγγλίας στα πλαίσια του European Arts Festival. Τον ίδιο χρόνο το έργο του Χίλιες και Μία Γάτες σε μετάφραση του Z. Rudrinski βραβεύτηκε με το Α΄ Βραβείο στον παγκόσμιο διαγωνισμό θεατρικού έργου που οργάνωσε το Πολωνικό Κέντρο Τέχνης για τη Νεότητα. Το 1993 το βιβλίο του Τα Τρία Μικρά Λυκάκια έφτασε στη δεύτερη θέση των αμερικάνικων παιδικών best sellers (Picture Books). 
Βιβλία του Ευγένιου Τριβιζά έχουν μεταδοθεί από το BBC, έχουν περιληφθεί στα αναγνωστικά ελληνικών και αμερικανικών σχολείων και έχουν μεταφραστεί στα αγγλικά, γερμανικά, ισπανικά, ολλανδικά, σουηδικά, ιαπωνικά και πολλές άλλες γλώσσες.

Στην Αμερική η βιβλιοθήκη του Πανεπιστημίου της Μινεσότα της Μινεάπολης (Ε.Μ. Αndersen Library) αποφάσισε να συγκεντρώσει το σύνολο των λογοτεχνικών βιβλίων του Ευγένιου Τριβιζά, μελέτες για το έργο του, χειρόγραφα και άλλο υλικό σε μια ειδική ερευνητική συλλογή. Η έκθεση των πρώτων αποκτημάτων της συλλογής έγινε στο Πανεπιστήμιο της Μινεσότα το Μάιο του 2000, όπου ο Ευγένιος Τριβιζάς ο ίδιος ήταν παρών.

Διακρίσεις και βραβεία 
Ευγένιος Τριβιζάς έχει βραβευθεί από τους οργανισμούς:

 Ακαδημία Αθηνών
 Ένωση Ελλήνων Λογοτεχνών
 Κύκλο του Ελληνικού Παιδικού Βιβλίου
 Γυναικεία Λογοτεχνική Συντροφιά

Έχει πάρει επίσης τα εξής βραβεία:

 Ελληνικό Κρατικό Βραβείο Παιδικής Λογοτεχνίας
 Parents Choice Amazing Accomplishment Award
 The Sheffield's Children's Book Award Commendation
 Hudson, Massachusetts Children's Choice Award
 Arizona Library Association Young Readers Award

Επίσης, το 2012 προτάθηκε για το διεθνές βραβείο παιδικής λογοτεχνίας Άστριντ Λίντγκρεν του 2013.

Η δικαστική διαμάχη για τη Φρουτοπία 
Η εταιρεία Coca Cola προσπάθησε να χρησιμοποιήσει τον όρο Φρουτοπία, χωρίς τη συγκατάθεση του συγγραφέα. Η εταιρεία ονόμασε ένα ποτό, με γεύση φρούτων, "FRUTOPIA" και ήδη είχε αρχίσει την παραγωγή του προϊόντος, μέχρι που οδηγήθηκε στα δικαστήρια από τον Τριβιζά. Η προσφυγή στη δικαιοσύνη δικαίωσε το συγγραφέα και έτσι, η Coca Cola δεν μπορεί να χρησιμοποιήσει την ονομασία Φρουτοπία και έγινε Fruitopia   .

Εργογραφία 

 ΜΥΘΙΣΤΟΡΗΜΑΤΑ
 Ο χιονάνθρωπος και το κορίτσι 
 Το σεντούκι με τις πέντε κλειδαριές
 Οι πειρατές της καμινάδας
 Η ζωγραφιά της Χριστίνας 
 ΔΙΗΓΗΜΑΤΑ
 Ο ταξιδιώτης και η μαργαρίτα
 Ο ερωτευμένος πυροσβέστης (για μεγάλους)
 ΘΕΑΤΡΟ
 Το όνειρο του σκιάχτρου
Η Φρικαντέλα
 Οι δραπέτες της σκακιέρας
 Ο πεταλουδόσαυρος
 Χίλιες και μία γάτες
 Ο πόλεμος της κουτσουλιάς
 12 παρα 12
 ΘΕΑΤΡΟ (ΤΟ ΘΕΑΤΡΟ ΜΕ ΤΗ ΜΙΣΗ ΑΥΛΑΙΑ)
 Τα γουρουνάκια κουμπαράδες
 Οι ιππότες της τηγανητής πατάτας
 Το μεγάλο ταξίδι του Τουρτούρι
 ΠΑΡΑΜΥΘΙΑ
 Το στοχολούλουδο
 Τα τρία μικρά λυκάκια
 Τα τρία μικρά λυκάκια (τρισδιάστατο)
 Ένα χελιδόνι για την Ευρώπη 
 Το λυπημένο αρκουδάκι
 Το χωριό της χαράς (Ειδική επετειακή έκδοση για τα Παιδικά Χωριά SOS από τα Starbucks)
 ΧΡΙΣΤΟΥΓΕΝΝΙΑΤΙΚΑ / ΠΡΩΤΟΧΡΟΝΙΑΤΙΚΑ / ΑΠΟΚΡΙΑΤΙΚΑ ΠΑΡΑΜΥΘΙΑ
 Οι πειρατές της καμινάδας
 Φρικαντέλα, η μάγισσα που μισούσε τα κάλαντα 
 Το ποντικάκι που ήθελε να αγγίξει ένα αστεράκι
 Ο Αϊ-Βασίλης στη φυλακή με τους 83 αρουραίους
 Ένα δέντρο μια φορά
 Ένα ελατάκι για τον Τάκη
 Σαράντα Χρυσές Σερπαντίνες
 ΙΣΤΟΡΙΕΣ ΑΠΟ ΤΟ ΝΗΣΙ ΤΩΝ ΠΥΡΟΤΕΧΝΗΜΑΤΩΝ
 Ο κροκόδειλος που πήγε στον οδοντογιατρό
 Το απίθανο τσίρκο του Μανόλη
 Η χώρα χωρίς γάτες
 Ο λαίμαργος τουνελόδρακος
 Ο ναυαγός Κοκκινοτρίχης
 Ο ταύρος που έπαιζε πίπιζα
 Ο φωτογράφος Φύρδης Μίγδης
 Το παπάκι που δεν του αρέσανε τα ποδαράκια του
 Ο ήλιος της Λίζας
 Η Μυρτώ και το κουνουπάκι
 Ο συναχωμένος κόκορας
 ΙΣΤΟΡΙΕΣ ΜΕ ΠΡΟΒΟΣΚΙΔΑ (Σειρά Παραμυθιών)
 Ο Λούκουλος τρώει παπαρούνες
 Ο Λούκουλος τρώει μπαλόνια
 Ο Λούκουλος τρώει πυγολαμπίδες
 Ο Λούκουλος τρώει βότσαλα
 Η ΧΑΡΑ ΚΑΙ ΤΟ ΓΚΟΥΝΤΟΥΝ (Σειρά Παραμυθιών) 
 Το μυστικό της μαξιλαροθήκης
 Οι τρεις αποκριάτικες κορδέλες
 Η μεγάλη φαγούρα
 Το ανώνυμο γράμμα
 Το βουνό της τύχης
 Το πάρτυ των καγκουρό
 Ο υπέροχος σκουπιδοντενεκές
 Οι δώδεκα ομπρέλες
 Το Γκουντούν πάει σχολείο
 Ο Γκουντουνοφάγος παθαίνει αμνησία
 Το κόκκινο βότσαλο
 Η μάγισσα με τα πόμολα
 ΠΑΡΑΜΥΘΙΑ ΑΠΟ ΤΗ ΧΩΡΑ ΤΩΝ ΧΑΜΕΝΩΝ ΧΑΡΤΑΕΤΩΝ (Σειρά Παραμυθιών)
 Ο Ιγνάτιος και η γάτα
 Η Δόνα Τερηδόνα και το μυστικό της γαμήλιας τούρτας
 Το τηγάνι του δήμιου
 Οι χελώνες του Βαρώνου
 ΜΠΑΜ, ΜΠΟΥΜ, ΤΑΡΑΤΑΤΖΟΥΜ! (Σειρά Αντιπολεμικών Παραμυθιών)
 Η φάλαινα που τρώει τον πόλεμο
 Ο πόλεμος τωμ Ούφρων και των Τζούφρων
 Ο πόλεμος της Ωμεγαβήτας
 Ο πόλεμος της χαμένης παντόφλας
 ΠΑΡΑΜΥΘΙΑ ΝΤΟΡΕΜΥΘΙΑ (Σειρά Έμμετρων Παραμυθιών)
 Ένα κουτάβι νοιώθει μοναξιά
 Ένα φτυάρι στον Άρη
 Η Καιτούλα, η κοκέτα, η κοτούλα
 Η νύχτα της μπανανόφλουδας
 Η Πουπού και η Καρλότα
 Ποιος έκανε πιπί στο Μισισιπή;
 Ποτέ μη γαργαλάς ένα γορίλα
 Ο Αναστάσης και η ουρά της στάσης
 Ο κύριος Ζαχαρίας και η κυρία Γλυκερία
 Οι γιαγιάδες με τα γιο-γιο
 Οι σαράντα εφιάλτες
 Όταν είναι να φύγει το τρένο
 Πανικός στη χώρα της Γεωμετρίας
 Το γαϊδουράκι που γκάριζε
 Το νανούρισμα του μικρού φακίρη
 Το φαγκρί και το σκουμπρί
 Η ΧΑΜΟΓΕΛΑΣΤΗ ΣΕΙΡΑ (Σειρά Έμμετρων Παραμυθιών)
 Ο μικρός Ερμής
 Η κόμισσα που μετακόμιζε
 Το κανίς με το κανό αγοράζει μαϊντανό
 Μία γάτα του Σιάμ χαμένη στο χαμάμ
 ΤΑ ΜΑΚΡΟΥΛΑ ΜΙΚΡΟΥΛΙΚΑ (Σειρά Έμμετρων Παραμυθιών)
 Το παραπονεμένο ελεφαντάκι
 Ο φαλακρός σκαντζόχοιρος
 Τα χρωματιστά κοράκια
 Η λαίμαργη φάλαινα
 Ο θαλασσογιατρός
 Η πινεζοβροχή
 Ούτε γάτα ούτε ζημιά
 ΤΑ ΠΑΡΑΠΟΛΥΜΥΘΙΑ (Σειρά Παραμυθιών με τη Συμμετοχή του Αναγνώστη)
 Τα 88 ντολμαδάκια
 Τα 33 ροζ ρουμπίνια
 Οι 66 εξωγήινοι Ξιφομάχοι
 ΟΙ ΠΕΡΙΠΕΤΕΙΕΣ ΤΗΣ ΔΑΝΑΗΣ (Σειρά Παραμυθιών με τη Συμμετοχή του Αναγνώστη)
 Η κινέζα κούκλα
 Τα μαγικά μελομακάρονα
 Ο εξαίσιος ουρανοξύστης
 Η μυστική Νοσοκόμα
 ΤΑ ΜΥΣΤΙΚΑ ΤΩΝ ΚΥΚΝΩΝ (Σειρά Λύρικών Ερωτικών Παραμυθιών)
 Η Παυλίνα και ο κύκνος
 Ο γκρίζος κύκνος
 Ο κύκνος της μαγεμένης λίμνης
 ΤΑ ΜΥΣΤΙΚΑ ΤΩΝ ΜΑΓΩΝ (Σειρά Λύρικών Ερωτικών Παραμυθιών)
 Το ηλιοτρόπιο
 Η πεταλούδα
 Το κόκκινο λουλούδι
 Η νεράιδα και ο μάγος 
 ΑΛΦΑΒΗΤΑΡΙΑ-ΑΡΙΘΜΗΤΑΡΙΑ
 Αλφαβητάρι με γλωσσοδέτες
 Αριθμητάρι με γλωσσοδέτες
 OI ΠΑΡΕΟΥΛΕΣ ΤΗΣ ΑΛΦΑΒΗΤΑΣ (Σειρά Αλφαβηταρίων)
 Η παρεούλα της γαλάζιας γάτας "α-δ"
 Η παρεούλα του ζαφειρένιου ζαρκαδιού "ε-θ"
 Η παρεούλα του κόκκινου κροκόδειλου "ι-μ"
 Η παρεούλα του πράσινου παπαγάλου "ν-π"
 Η παρεούλα του ροζ ρινόκερου "ρ-υ"
 Η παρεούλα της χρυσής χελώνας "φ-ω"
 ΤΑ ΠΑΡΑΜΥΘΙΑ ΜΕ ΤΟΥΣ ΑΡΙΘΜΟΥΣ (Σειρά Χιουμοριστικών Εκπαιδευτικών Παραμυθιών)
 Φουφήχτρα η μάγισσα με την ηλεκτρική σκούπα (Μετράμε ως το Δέκα)
 Άρης ο τσαγγάρης(Πρόσθεση και Αφαίρεση)
 Η Φιφή και η Φωφώ οι φαντασμένες φάλαινες (Πολλαπλασιασμός και Διαίρεση)
 Η πριγκίπισσα Δυσκολούλα (Σύνολα και Υποσύνολα)
 ΔΙΑΚΟΠΕΣ ΣΤΟ ΝΗΣΙ ΤΩΝ ΠΥΡΟΤΕΧΝΗΜΑΤΩΝ (Σειρά Χιουμοριστικών Εκπαιδευτικών Βιβλίων) 
 Η λιωμένη σοκολάτα (Α' τάξη)
 Απαγωγή στον πλανήτη της Αλφαβήτας (Α' τάξη) 
 Ο γαλαξίας των λέξεων (Β' τάξη)
 Οι τρεις μυρμηγκοφάγοι (Β' τάξη)
 Οι βαλίτσες του γίγαντα (Γ' τάξη)
 Η συμμορία των σκόρων (Γ' τάξη)
 Το αόρατο καγκουρό (Δ' τάξη)
 Η σπανακόπιτα του τσάρου (Δ' τάξη)
 Ο δεκανέας Παραδέκας (Ε' τάξη)
 Η κόρη του φακίρη (Ε' τάξη)
 Το κλεμμένο ηφαίστειο (ΣΤ' τάξη)
 Ο χρυσός χαρτοπόλεμος (ΣΤ' τάξη)
 Το μυστικό ημερολόγιο των διακοπών μου (Για όλες τις τάξεις)
 ΦΡΟΥΤΟΠΙΑ - ΤΟ ΠΡΩΤΟ ΤΑΞΙΔΙ (Σειρά Κόμικς με τον Πίκο Απίκο)
 1 Ο χαμένος μανάβης
 2 Οι τρεις συνωμότες
 3 Το τρομερό φρουκτήνος
 4 Τα σκληρά καρύδια 
 5 Το μυστικό μονοπάτι 
 ΦΡΟΥΤΟΠΙΑ - ΤΟ ΔΕΥΤΕΡΟ ΤΑΞΙΔΙ (Σειρά Κόμικς με τον Πίκο Απίκο)
 6 Η ιπτάμενη σκάφη 
 7 Ο συναχωμένος τενόρος
 8 Ο ζόρικος δεσμοφύλακας
 9 Ο μανάβης και η σοπράνο
 10 Η επιδρομή των καραβίδων
 11 Η απαγωγή της Μαρουλίτας
 12 Το κλεμμένο ξυπνητήρι
 13 Η τελική αναμέτρηση
 ΦΡΟΥΤΟΠΙΑ - ΤΟ ΤΡΙΤΟ ΤΑΞΙΔΙ (Σειρά Κόμικς με τον Πίκο Απίκο)
 14 Τα σπάνια καρεκλοπόδαρα
 15 Το πικραμύγδαλο και η γλυκοπατάτα
 16 Ο παππούς του κουρέα
 17 Ένα βαρέλι χωρίς βαρίδια
 18 Η ιπτάμενη σβούρα
 19 Ο θανάσιμος κίνδυνος
 20 Ο οφθαλμαπατεώνας
 21 Τα κολοκύθια με τα τούμπανα
 22 Το μουστάκι του Θάνου
 23 Ο κυνηγός ταλέντων
 24 Η σκιά του προδότη
 25 Η δαχτυλήθρα με το δηλητήριο
 26 Η σκόνη του φτερνίσματος
 27 Οι δύο μασκοφόροι
 28 Το σάντουιτς του τρόμου
 29 Οι Κένταυροι του Κρόνου
 30 Ήταν όλοι τους μανάβηδες
 31 Το κουτάλι της γαβάθας
 32 Ο άσος των μεταμφιέσεων
 33 Ο τρίτος χρησμός
 34 Η γειτονιά με τους σκουπιδοτενεκέδες
 35 Η σφεντόνα και το μπρίκι
 36 Η ύπουλη παγίδα
 37 Ο μαύρος πάνθηρας
 38 Καταδίωξη στο φεγγαρόφωτο
 39 Τα σαράντα στιλέτα
 40 Η ανάκριση της Ερωφἰλης
 41 Ζητούνται Διαρρήκτες
 42 Πανικός στη Κουζίνα
 43 Όσα φέρνει ο άνεμος
 44 Παπιγιόν για φώκιες
 45 Το δόντι της κόμπρας
 46 Στο καζάνι των κανίβαλων
 47 Το ξύπνημα του Φρουκτήνους
 48 Η τελευταία προδοσία 
 49 Το υπνωτικό σκονάκι
 50 Οι σαράντα σεφ 
 Η ΔΙΚΗ ΜΑΣ ΣΕΙΡΑ (Σειρά βιβλίων για ερωτευμένους)
 Μαζί
 Γράψε μου
 Κάτι για σένα
 ΔΩΡΑΚΙΑ ΑΠΟ ΜΕΝΑ ΓΙΑ ΣΕΝΑ (Σειρά βιβλίων για ερωτευμένους)
 Δωράκια για τη γιορτή σου (για κορίτσια)
 Δωράκια για τη γιορτή σου (για αγόρια)
 Δωράκια για τα γενέθλια σου(για κορίτσια)
 Δωράκια για τα γενέθλια σου(για αγόρια)
 Από τους παραδοσιακούς ήρωες των παιδικών μύθων στα Pokemon & Digimon
 Despina and the dove
 Despina und die taube
 Despina et la colombe
 Θέατρο για παιδιά 2
 Ο υπέροχος σκουπιδοντενεκές
 Οι τρεις αποκριάτικες κορδέλες
 Το ανώνυμο γράμμα
 Στον κήπο με τα παραμύθια
 Όχι! Δεν θα μας μπείτε στη μύτη!

Βιβλιογραφία
 Άντα Κατσίκη-Γκίβαλου, Ευγένιος Τριβιζάς, ένας σύγχρονος παραμυθάς, Αιολικά Γράμματα, τχ. 163, (Γενάρης-Φλεβάρης 1997), σελ. 32-35.
 Βασιλική Κοντογιάννη, "Η εικόνα του άλλου: αναγνώσεις για πολύ μικρά παιδιά από το έργο του Ευγένιου Τριβιζά", Διαβάζω τχ. 427 (Μαρ. 2002), σ. 39-43
 "Ευγένιος Τριβιζάς: ο αγαπημένος εγκληματολόγος των παιδιών" (αφιέρωμα), Διαβάζω, τχ. 519 (Ιουν. 2011), σ. 80-115
 "Ευγένιος Τριβιζάς, Τα παραμύθια γιορτάζουν, από το Πιπερού μέχρι το Κουφέιτ", Έφη Φαλιδά, εφημερίδα ΤΑ ΝΕΑ, 20 Νοεμβρίου 2013.
 E.M. Kontopoulou, M. Predari, T. Kostakis and E. Gallopoulos, “Graph and matrix metrics to analyze ergodic literature for children", Proc. 23rd ACM conference on Hypertext and social media (HT '12, Milwaukee), pp. 133-142, June 2012.

Παραπομπές

Εξωτερικοί σύνδεσμοι 
 Σελίδα του Ευγένιου Τριβιζά στο πανεπιστήμιο του Reading
 Βίντεο του Ευγένιου Τριβιζά, διάλεξη "Επιστήμη & Φαντασία" από το 14ο Πανελλήνιο Συνέδριο Ομοιοπαθητικής Ιατρικής - www.homeopathy.gr
 Βιογραφικό | Kατάλογος παραμυθιών που έχουν εκδοθεί

Έλληνες κοινωνιολόγοι
Εγκληματολόγοι
Νεοέλληνες λογοτέχνες
Συγγραφείς παιδικής και νεανικής λογοτεχνίας
Απόφοιτοι του Πανεπιστημιακού Κολλεγίου του Λονδίνου
Βραβευθέντες Ακαδημίας Αθηνών